શનિવારે સવારે જ સુરતના પાર્લે પોઇન્ટ વિસ્તારના શુભમ એપાર્ટમેન્ટના 8, 7 અને 6માળની છત એક ઉપર એક એમ તૂટી પડી હતી. ગેલેરી અને બેઠક રૂમનો સ્લોબ અચાનક તૂટી પડતાં દોડધામ થઇ ગઇ હતી. લોકો ગભરાઇને નીચે દોડી આવ્યાં હતાં. જો કે આ ઘટનામાં એક મહિલા અને એક બાળકી ફસાયાં હતાં. કેટલાક રહેવાસીએ હિંમત કરીને ઉપર ગયા ત્યારે તેમને જાણ થઇ એક નાનકડી બાળકી મોટા સ્લેબ નીચે ફસાયેલી છે, લોકોએ સ્લેબ ખસેડી બાળકીને બહાર કાઢવાનો પ્રયત્ન કર્યો હતો પરંતુ સ્લેબ બહુ મોટો હોવાથી તેઓ સફળ થયા નહીં.